รัฐบาลไทย-ข่าวทำเนียบรัฐบาล-'เฉลิมชัย' แถลงนโยบายด้านเกษตรต่างประเทศแก่คณะทูตานุทูตประจำประเทศไทย ชูนโยบาย 3 ด้าน "ความปลอดภัยของอาหาร ความมั่นคงของภาคการเกษตรและอาหาร และความยั่งยืนของภาคการเกษตร"
วันพุธที่ 30 กันยายน 2563
'เฉลิมชัย' แถลงนโยบายด้านเกษตรต่างประเทศแก่คณะทูตานุทูตประจําประเทศไทย ชูนโยบาย 3 ด้าน "ความปลอดภัยของอาหาร ความมั่นคงของภาคการเกษตรและอาหาร และความยั่งยืนของภาคการเกษตร"
รัฐมนตรีเกษตรฯ 'เฉลิมชัย' แถลงนโยบายด้านเกษตรต่างประเทศแก่คณะทูตานุทูตประจําประเทศไทย ชูนโยบาย 3 ด้าน
รัฐมนตรีเกษตรฯ'เฉลิมชัย'แถลงนโยบายด้านเกษตรต่างประเทศแก่คณะทูตานุทูตประจําประเทศไทยชูนโยบาย3ด้าน"ความปลอดภัยของอาหารความมั่นคงของภาคการเกษตรและอาหารและความยั่งยืนของภาคการเกษตร"พร้อมจับมือนานาประเทศผ่าวิกฤตเศรษฐกิจโลกก้าวไปข้างหน้าด้วยกันอย่างเข้มแข็งและมั่นคง
วันพุธที่30กันยายน2563 (เวลา13.00น.)กระทรวงเกษตรและสหกรณ์จัดการแถลงนโยบายด้านการเกษตรให้แก่คณะทูตานุทูตประเทศต่างๆประจําประเทศไทยและผู้แทนองค์การระหว่างประเทศที่เกี่ยวข้องโดยกระทรวงเกษตรและสหกรณ์ได้รับเกียรติจากคณะทูตานุทูตประจําประเทศไทยรวม62ประเทศได้แก่เอกอัครราชทูต25ประเทศอุปทูต11ประเทศผู้แทนจํานวน27ประเทศและผู้แทนจากองค์การระหว่างประเทศจํานวน5องค์กรรวม107คนโอกาสนี้ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์กล่าวสุนทรพจน์ เนื่องในโอกาสการแถลงนโยบายและวิสัยทัศน์ด้านการเกษตรต่างประเทศของไทยโดยมีรองปลัดกระทรวงเกษตรและสหกรณ์ผู้บริหารกระทรวงฯและผู้แทนหน่วยงานภาครัฐร่วมงานในครั้งนี้จากนั้นคณะผู้บริหารกระทรวงฯได้นําคณะทูตานุทูตและผู้แทนหน่วยงานต่างประเทศเดินชมบูธนิทรรศการภายใต้แนวคิด“Safety, Security & Sustainability for Resilience Agriculture”ซึ่งจัดโดยหน่วยงานในสังกัดกระทรวงเกษตรและสหกรณ์ณห้องแกรนด์บอลรูมโรงแรมแกรนด์ไฮแอทเอราวัณกรุงเทพฯโดยเอกอัครราชทูตอุปทูต/กงสุลตลอดจนผู้แทนกลุ่มสหภาพยุโรปและองค์การระหว่างประเทศได้ให้ความสนใจบูธนิทรรศการซึ่งแสดงถึงศักยภาพการเกษตรของไทยและผลสําเร็จของสินค้าเกษตรในเวทีตลาดโลกเป็นอย่างมาก
รัฐมนตรีว่าการกระทรวงเกษตรและสหกรณ์กล่าวถ้อยแถลงว่ากระทรวงเกษตรและสหกรณ์มีความมุ่งมั่นที่จะนําพาภาคเกษตรไทยสู่ความมั่นคงมั่งคั่งและยั่งยืนโดยต่อยอดและปรับเปลี่ยนจากฐานเดิมที่มีอยู่แล้วเพื่อแก้ไขปัญหาเฉพาะหน้าของพี่น้องเกษตรกรในทุกมิติและวางรากฐานโครงสร้างให้เกิดผลทั้งในระยะสั้นและระยะยาวตลอดจนขับเคลื่อนยุทธศาสตร์ชาติร่วมกับภาครัฐภาคธุรกิจและภาคประชาสังคมโดยมีนโยบายด้านการเกษตรและอาหารที่สนับสนุนและมุ่งเป้าให้ประเทศไทยเป็นครัวของโลกโดยมีกรอบการทํางานในการขับเคลื่อนร่วมกันใน3ด้านหรือที่เรียกว่า“3 S”คือความปลอดภัยของอาหาร(Safety)โดยจะต้องมีการผลิตสินค้าเกษตรที่มีความปลอดภัยได้มาตรฐานและเป็นที่ยอมรับโดยการกําหนดมาตรฐานความปลอดภัยอาหารครบตลอดห่วงโซ่อาหารจากไร่นาถึงโต๊ะอาหารโดยการใช้มาตรฐานGAPและGMPโดยมีหน่วยงานต่างๆในกระทรวงเกษตรและสหกรณ์ลงไปกํากับดูแลตามสอบทั้งระดับฟาร์มระดับไร่นาและตรวจสินค้าเกษตรที่ส่งออกอย่างไรก็ตามได้สนับสนุนให้มีการนําเทคโนโลยีมาใช้ในระบบตรวจสอบย้อนกลับในทุกขั้นตอนการผลิตเพื่อสร้างความมั่นใจให้กับผู้บริโภค
ในด้านของความมั่นคงของภาคการเกษตรและอาหาร(Security)ประเทศไทยเป็นประเทศผู้ผลิตสินค้าเกษตรและอาหารที่สามารถส่งออกทั้งในรูปแบบแปรรูปและผลิตภัณฑ์ไปยังนานาประเทศตอกย้ําศักยภาพของการเป็นครัวของโลกและความพร้อมของการเป็นแหล่งสํารองอาหารของอนุภูมิภาคอาเซียนโดยในช่วงการแพร่ระบาดของเชื้อโควิด-19นี้ประเทศไทยไม่มีนโยบายห้ามการส่งออกมีแต่มาตรการที่จะทําให้เป็นไปอย่างปลอดภัยอีกทั้งยังสนับสนุนให้การค้าระหว่างประเทศดําเนินการได้ตามกลไกของการตลาดและพร้อมที่จะร่วมมือผ่านกลไกภาครัฐหากมีความจําเป็น
นอกจากนี้ได้มุ่งเน้นทั้งในเรื่องของความมั่นคงทางชีวภาพซึ่งสามารถป้องกันและควบคุมโรคอหิวาต์แอฟริกาในสุกรการป้องกันควบคุมหนอนกระทู้ลายจุดเป็นต้นซึ่งได้สนับสนุนและตัดสินใจในมาตรการเร่งด่วนแก้ไขปัญหาเฉพาะหน้าและสร้างความเข้มแข็งให้หน่วยงานรับผิดชอบดําเนินการร่วมกับองค์การระหว่างประเทศที่เกี่ยวข้องเพื่อให้เกิดผลไม่เฉพาะในประเทศไทยเท่านั้นแต่พร้อมที่จะแลกเปลี่ยนเรียนรู้ช่วยเหลือเพื่อนบ้านและมิตรประเทศทั้งหลายด้วย
อย่างไรก็ตามเพื่อให้เกษตรกรมีชีวิตความเป็นอยู่ที่ดีขึ้นบรรลุเป้าหมายการพัฒนาที่ยั่งยืนในการลดความยากจนของเกษตรกรการขจัดความหิวโหยความมั่นคงในอาชีพเกษตรรวมถึงความมั่นคงของรายได้ของเกษตรกรจึงได้มีนโยบายตลาดนําการผลิตโดยบูรณาการร่วมกับกระทรวงพาณิชย์กระทรวงอุตสาหกรรมและภาคเอกชนที่จะเข้ามาเพิ่มช่องทางในการตลาดทั้งในและต่างประเทศให้กับผู้ผลิตสินค้าเกษตรไม่ว่าจะเป็นรูปแบบสหกรณ์เกษตรแปลงใหญ่วิสาหกิจชุมชนและกลุ่มเกษตรกรถือเป็นการใช้กลไกทางการค้าเพื่อสร้างความยั่งยืนของภาคเกษตรตั้งแต่เกษตรกรรายย่อยจนถึงเกษตรอุตสาหกรรม
นอกจากนี้กระทรวงเกษตรฯยังพัฒนาเกษตรกรและผู้ประกอบการในการใช้แพลตฟอร์มตลาดออนไลน์โดยร่วมมือกับผู้นําแพลตฟอร์มออนไลน์อาทิลาซาด้าช๊อปปี้อาลีบาบาและตลาดเกษตรกรออนไลน์ในการยกระดับและพัฒนาทักษะใหม่เพื่อเข้าสู่ตลาดออนไลน์การขายสินค้าเกษตรโดยตรงรวมถึงการแปรรูปสินค้าเกษตรเพื่อเพิ่มมูลค่าและสําหรับตลาดออฟไลน์กระทรวงเกษตรฯยังมีการลงนามMOUร่วมกับซุบเปอร์มาเก็ตขนาดใหญ่ของไทยเช่นแม็คโครเทสโก้โลตัสบิ๊กซีและตลาดไทมุ่งเน้นสินค้าคุณภาพได้มาตรฐานมีระบบตรวจสอบย้อนกลับอีกทั้งยังพัฒนาศักยภาพเกษตรกรโดยการตั้งศูนย์เทคโนโลยีทางการเกษตร(AIC)โดยมีการตั้งศูนย์AICทั้ง77จังหวัดทั่วประเทศและการจัดทําข้อมูลสารสนเทศด้านการเกษตร(Big Data)เป็นต้น
สําหรับในส่วนของความยั่งยืนของภาคการเกษตร(Sustainability)กระทรวงเกษตรฯมีการบริหารจัดการทรัพยากรเพื่อการผลิตอย่างยั่งยืนทั้งทรัพยากรน้ําทรัพยากรดินทรัพยากรประมงและการจัดสรรที่ดินเพื่อการเกษตรการบริหารจัดการน้ําทั้งระบบการเพิ่มแหล่งน้ําขนาดใหญ่ขนาดกลางและขนาดเล็กรวมถึงการบริหารจัดการประมงอย่างยั่งยืนซึ่งประเทศไทยประสบความสําเร็จในการแก้ไขปัญหาIUUด้วยนอกจากนี้กระทรวงเกษตรและสหกรณ์ยังได้ริเริ่มโครงการในหลายๆด้านโดยการพัฒนาเทคโนโลยีการทําเกษตรกรรมที่มีส่วนช่วยลดผลกระทบจากโลกร้อนและการสร้างมาตรฐานสินค้าที่ผลิตอย่างยั่งยืนเช่นโครงการข้าวลดโลกร้อนการทํามาตรฐานข้าวยั่งยืนและการเพาะเลี้ยงกุ้งอย่างยั่งยืนเป็นต้น
"กระทรวงเกษตรและสหกรณ์พร้อมที่จะร่วมมือกับทุกประเทศและองค์การระหว่างประเทศในทุกกรอบความร่วมมือที่เกี่ยวข้องเพื่อผลประโยชน์ร่วมกันในการสร้างความเข้มแข็งให้กับเกษตรกรและสถาบันเกษตรกรโดยการพัฒนาองค์ความรู้ของเกษตรกรสู่เกษตรกรมืออาชีพสร้างความเข้มแข็งและเชื่อมโยงเครือข่ายของเกษตรกรและสถาบันเกษตรกรการเพิ่มประสิทธิภาพการบริหารจัดการสินค้าเกษตรตลอดโซ่อุปทานโดยส่งเสริมการผลิตสินค้าเกษตรให้ได้มาตรฐานรองรับความต้องการของตลาดส่งเสริมการบริหารจัดการตลอดห่วงโซ่อุปทานเพิ่มมูลค่าสินค้าเกษตรเสริมสร้างความมั่นคงทางอาหารอย่างยั่งยืนการเพิ่มความสามารถในการแข่งขันภาคการเกษตรด้วยเทคโนโลยีและนวัตกรรมรวมทั้งมีการบริหารจัดการทรัพยากรการเกษตรและสิ่งแวดล้อมอย่างสมดุลและยั่งยืนซึ่งกระทรวงเกษตรฯจะไม่หยุดยั้งที่จะเดินหน้าปฏิรูปภาคเกษตรของไทยให้ก้าวสู่ความเป็นหนึ่งในสายตาโลกพร้อมเคียงข้างร่วมคิดร่วมตัดสินใจร่วมลงมือทําร่วมแก้ไขปัญหาและร่วมรับผลประโยชน์สร้างเครือข่ายที่เข้มแข็งพร้อมก้าวเดินร่วมกันในทุกๆสถานการณ์เพื่อความอยู่ดีมีสุขของพี่น้องเกษตรกรไทยและความมั่นคงทางอาหารของผู้บริโภคทั่วโลก"ดร.เฉลิมชัยกล่าว